Razgovor:Kliješta za uskočnike

message: Ova kliješta su krivo povezana s engleskim tekstom koji se odnosi na poluokrugla "špičasta" kliješta koja nisu kliješta za uskočnike, nego električarska/elektroničarska kliješta, a postoje i okrugla "špičasta kliješta koja isto tako nisu kliješta za uskočnike a podsjećaju na njih no s njima bi se jako teško stavio uskočnik jer su vrhovi stožasti i uskočnik ispada nego služe za savijanje žice (vodiča) u krug kako bi se napravila ušica kroz koju može proći vijak kojim se priteže na stezaljku/terminal/spojno mjesto. Usput, obje ove vrste kliješta rade kao obična kliješta: kad se stisnu držala, kliješta se isto zatvaraju/stišću. Namjerno ću napraviti ispravak na glavnom članku da vam skrenem pozornost na ovu moju primjedbu za što se unaprijed ispričavam.
Srdačan, pozdrav, Darko B.— Prethodni nepotpisani komentar napisao je 94.253.150.165 (razgovor • doprinosi) 
replies: text: Hvala na primjedbi. Poveznica je promijenjena na en:Round-nose pliers, što bi trebalo biti OK.--MaGa 14:32, 19. kolovoza 2013. (CEST)
Nažalost, round-nose pliers su tzv. okrugla kliješta (ili bi neki rekli okrugla špičasta kliješta)i za njih piše da služe za izradu petlji (ušica) od žice. To je ono kad nemate stopica za spajanje voda na stezaljke s vijcima (terminal) pa se od žice napravi petlja koja služi umjesto stopice koja bi se na tu žicu nalemila ili gnječenjem (crimpanjem) pričvrstila, a kliješta za uskočnike možete naći na sljedećem linku: http://en.wikipedia.org/wiki/Pliers
pod nazivom Circlip Pliers (ima još naziva, taman koliko ima i naziva za uskočnik, a ima ih dosta), međutim nema otvorenog članka za ta kliješta. 
Ja sam iz struke, pa sam upotrebljavao dosta tog električarskog, elektroničarskog i mehaničarskog alata tako da mi je malo toga u tome strano. Inače, kad biste probali staviti uskočnik onim round-nose pliers ne bi vam uspjelo jer bi stalno ispadao (u sili sam to morao raditi kad nisam imao odgovarajuća kliješta) zato što su vrhovi kod tih kliješta stožasti, strmi, pa ne mogu zadržati uskočnik, dok su na kliještima za uskočnike ti vrhovi valjkasti, jednakog promjera (na samom vrhu, hoću reći) tako da uskočnik ne može spuznuti s njih. 
Lijepo je vidjeti da se ljudi trude i rade kvalitetne članke. Samo naprijed tako! Nadam se da ću se jednoga dana i ja osloboditi obveza i moći se bar malo pridružiti društvu. Za sad mi je to potpuno strana stvar i ne kužim kako se rade ti linkovi, no nije ni to valjda takav problem naučiti:).
Puno uspjeha u radu i lijep pozdrav, Darko B., Zagreb
P.S. Da usput napomenem, na slici uz članak Kliješta  na hrvatskom jeziku imate četiri vrste kliješta:
gore lijevo su špičasta kliješta, poluokrugla špičasta kliješta (ili kod nas u ZG lokalno u slangu špicange; gore desno su plosnata kliješta (ili kako mi Zagrepčanci kažemo flahcange); dolje lijevo su okrugla kliješta ili, kako bi neki rekli, okrugla špičasta kliješta (to su ona za raditi petlje od žice)(neki su ih zvali rundcange); dolje desno su svinuta špičasta kliješta. To bi bilo to. Ne znam možete li ovo vidjeti bez posebnog upozorenja, pa ću vam ponovno napraviti napomenu u izvornom tekstu. Ne znam drugi način, nažalost, i zato se ispričavam još jednom.
Pozdrav, Darko B.
potpuno je točno ovo što je Darko napisao, kliješta na slici nisu napravljena za rad sa Seger prstenom, samo donekle nalikuju na njih, ali ona to nisu. Stoga ću staviti napomenu o boljem naslovu. --Lasta 14:58, 20. kolovoza 2013. (CEST)
Inače, uz tekst o round-nose pliers  na engleskom pogreškom je, umjesto slike okruglih kliješta (round-nose pliers) stavljena slika kliješta za uskočnike (circlip pliers)i to za vanjske uskočnike. Tako da je i tamo došlo do zabune.
Pozdrav, Darko B.
Konačno sam se sjetio svoje lozinke. Jednom davno sam otvorio profil i mislio da ću nešto stići raditi na Wikipediji, ali, na svoju veliku žalost, nikako da se izborim za vrijeme. Da se radi samo o jednostavnom pisanju, tu i tamo bi se i našlo vremena, ali tu moram učiti previše stvari od postavljanja linkova pa do sintakse. Eto, sad sam se javio tek toliko da se predstavim službenim nickom, Pozdrav, Darko B. (Peregrine Falcon) Peregrine Falcon (razgovor) 09:56, 21. kolovoza 2013. (CEST)
Super, sad kad ste prijavljeni, izmijenite na Wikidata projektu poveznicu na ispravni članak. LP--MaGa 10:04, 21. kolovoza 2013. (CEST)

text: Moram priznati da mi jako ugodno gledati raspravu o ovoj temi. Kada sam otvorio članak, Kliješta za uskočnike, znao sam da slika nije u redu i da poveznica nije najbolja, ali... mislio sam, kasnije će se to srediti – i evo, to vrijeme dolazi. Na žalost, u zadnje vrijeme ne radim s uskočnicima, pa i nemam prilike uslikati kliješta za to, možda krajem godine ili slijedeće. Ako netko ima prilike, kao Darko B., bilo bi super da nam pomogne. Ustvari, rad na Wikipediji sam i započeo s nazivima alata, jer tu je velika zbrka – u Zagrebu i okolici su jedni nazivi, na sjevernom Jadranu drugi, na jugu treći... Slična zbrka je i u svijetu, jedan naziv u Europi, drugi u SAD, treći na Dalekom istoku... Vjerujte mi, Wikipedia je nama, koji radimo po svijetu od velike pomoći, i zato svaki doprinos oko naziva alata je jako pozitivan, a ima nas dosta okolo po svijetu. Lijepi pozdrav svima - Mmarre (razgovor) 11:25, 21. kolovoza 2013. (CEST)
Pozdrav MaGa!, Nažalost, nema članka na engleskom o kliještima za uskočnike, dakle nema se, za sada s čime povezati. Nažalost, kao što sam prije naveo, ne znam raditi na Wikipediji, ne poznajem sintaksu, ne znam postavljati poveznice i nikad to nisam radio. Nadam se da ću jednoga dana imati vremena baviti se time i pisati članke. Na moju žalost, to sada nije tako. Imam posla preko glave i na Wikipediju zapravo svraćam kad mi (radi posla) treba neki podatak, pa ako primijetim neku pogrešku u običnom tekstu ispravim je, a ako je nešto zahtjevnije ostavim napomenu tako da autor može popraviti stvar. Tako da će netko drugi morati ispraviti i ovu poveznicu, točnije, poništiti je jer se nema s čime povezati. Eventualno se može napisati članak o okruglim kliještima da se njih poveže s onim člankom na engleskom jeziku, ali ovaj o clirclip pliers (kliještima za uskočnike) nije još napisan. 
Pozdrav svima, Peregrine Falcon (razgovor) 15:55, 21. kolovoza 2013. (CEST)
Evo, maknuo sam poveznicu prema krivom članku na en.wiki.--MaGa 16:03, 21. kolovoza 2013. (CEST)
Super, to je jedino dobro rješenje dok god ne napišu članak o kliještima za uskočnike na engleskom jeziku:). Sad je još ostalo da autor članka o okruglim kliještima na engleskom promijeni sliku i stavi pravu umjesto one slike kliješta za uskočnike:).
Lijep pozdrav svima:)
Peregrine Falcon (razgovor) 18:02, 21. kolovoza 2013. (CEST)
thread_title:  U engleskoj verziji koja me dovela ovamo nisu kliješta za uskočnike